stanford-oval/wikipedia huggingface dataset:
ริยาจ ดาราร์
อาชีพทางการเมือง

ตั้งแต่ปี ค.ศ. 2000 ริยาจ ดาราร์ กลายเป็นนักกิจกรรมทางการเมืองและเริ่มทำงานกับองค์การนอกภาครัฐต่าง ๆ หลังจากการจลาจลโดยชาวเคิร์ดในประเทศซีเรียใน ค.ศ. 2004 เชคมุฮัมมัด มาโชก อัล-คัสนาวี ซึ่งเป็นผู้นำศาสนาลัทธิศูฟีชาวเคิร์ด ถูกจับและถูกลอบสังหารโดยหน่วยข่าวกรองทางทหารของซีเรียในเดือนพฤษภาคม ค.ศ. 2005 เป็นหนึ่งในผู้ที่มาร่วมในงานศพของอัล-คัสนาวี และกล่าวสุนทรพจน์ ครั้นเดือนถัดมา ดาราร์ก็ถูกจับกุม จากนั้น เมื่อวันที่ 2 เมษายน ค.ศ. 2006 เขาถูกตัดสินจำคุก 5 ปีโดยศาลรักษาความปลอดภัยแห่งรัฐสูงสุด
กระทั่งวันที่ 10 มิถุนายน ค.ศ. 2010 ริยาจ ดาราร์ ได้รับการปล่อยตัวออกจากคุก ส่วนในเดือนมิถุนายน ค.ศ. 2011 ในช่วงแรกของการจลาจลซีเรีย เขากลายเป็นสมาชิกคนหนึ่งของคณะกรรมการประสานงานแห่งชาติเพื่อการเปลี่ยนแปลงประชาธิปไตย ซึ่งเป็นกลุ่มฝ่ายค้านซีเรีย โดยที่ริยาจ ดาราร์ เป็นหนึ่งในบุคคลสำคัญของฝ่ายค้านซีเรีย ครั้นในเดือนสิงหาคม ค.ศ. 2014 เขาลาออกจากคณะกรรมการประสานงานแห่งชาติเพื่อการเปลี่ยนแปลงประชาธิปไตย เนื่องจากขาดความสามัคคี
เมื่อวันที่ 25 กุมภาพันธ์ ค.ศ. 2017 ในระหว่างการประชุมครั้งที่สองของสภาประชาธิปไตยซีเรียในอัลมาลิกียะฮ์ ริยาจ ดาราร์ ได้รับเลือกให้เป็นผู้นำร่วมของสภาประชาธิปไตยซีเรีย แทนที่เฮย์แธม มันนา ผู้เป็นอดีตสมาชิกคณะกรรมการประสานงานแห่งชาติคนเดิมที่ลาออกจากสภาประชาธิปไตยซีเรีย โดยที่ริยาจ ดาราร์ ได้ประกาศว่า เขาสนับสนุนระบอบสหพันธรัฐและประชาธิปไตยในประเทศซีเรีย รวมทั้งในเดีย เอซ-ซอร์
ลัทธิศูฟี

ลัทธิศูฟี (อาหรับ: تصوّف) เป็นลัทธิความเชื่อลัทธิหนึ่งในศาสนาอิสลาม ซึ่งแปลงคำสอนมาจากนิกายสุหนี่ เน้นความเชื่อทางจิตวิญญาณ
แหล่งข้อมูลอื่น

Sufism Oxford Islamic Studies Online เก็บถาวร 2012-11-19 ที่ เวย์แบ็กแมชชีน
Sufism ที่เว็บไซต์ Curlie
Sufism, Sufis, and Sufi Orders - Sufism's Many Paths
Extensive photo Essay on Sufism by a National Geographic photographer
ProjectSufism - misconceptions, realities and true essence of sufism เก็บถาวร 2015-06-30 ที่ เวย์แบ็กแมชชีน
ยุทธการที่อัลฮุดัยดะฮ์

ยุทธการที่อัลฮุดัยดะฮ์ (อังกฤษ: Battle of Al Hudaydah; อาหรับ: معركة الحديدة) ชื่อรหัสว่า ปฏิบัติการชัยชนะสีทอง (Operation Golden Victory) เป็นการโจมตีร่วมกันครั้งสำคัญซึ่งมีซาอุดีอาระเบียเป็นผู้นำ เป็นการกระทำต่ออัลฮุดัยดะฮ์ นครท่าในเยเมน โดยมีหัวหอก คือสหรัฐอาหรับเอมิเรตส์และซาอุดีอาระเบีย นับเป็นยุทธการครั้งใหญ่ที่สุดนับแต่เกิดการแทรกแซงซึ่งนำโดยซาอุดีอาระเบียในเยเมนเมื่อ ค.ศ. 2015
การโจมตีเริ่มขึ้นเมื่อวันที่ 13 มิถุนายน ค.ศ. 2018 มุ่งหมายจะขับกองกำลังฮูษีออกจากท่าอัลฮุดัยดะฮ์ เพื่อจะยึดนครอัลฮุดัยดะฮ์คืน และยุติการลำเลียงกองทุน อาวุธ และขีปนาวุธแบบทิ้งตัว ให้แก่ฝ่ายฮูษี ที่เชื่อว่ามีขึ้นในท่าอัลฮุดัยดะฮ์นี้
เนื่องจากท่าดังกล่าวมีบทบาทสำคัญในการส่งอาหารและความช่วยเหลือกว่าร้อยละ 80 ให้แก่เยเมน หน่วยงานทางมนุษยธรรมหลายแห่งจึงเตือนถึงผลลัพธ์อันเป็นความเสียหายร้ายแรงด้านมนุษยธรรม สหประชาชาติได้พยายามอย่างต่อเนื่องที่จะเข้าควบคุมท่าอัลฮุดัยดะฮ์แทนฝ่ายฮูษี และจัดการไปตามเขตอำนาจของสหประชาชาติ ฝ่ายฮูษีกล่าวว่า จะร่วมมือกับองค์การนานาชาติในการส่งความเชื่อเหลือให้แก่เยเมน สหประชาชาติยังเตือนว่า การสู้รบครั้งนี้อาจเป็นภัยคุกคามต่อเด็กกว่า 300,000 ชีวิตในเขตที่มีผู้อยู่อาศัย ทั้งจะกีดกันการส่งอาหารให้แก่อีกหลายล้านชีวิต
แหล่งข้อมูลอื่น

A concise timeline of the Yemen conflict by Reuters
"Who are the Houthis in Yemen?", by Al-Jazeera
รูลา ฆานี

| รูลา ฆานี رولا غني |
| --- | --- |


สุภาพสตรีหมายเลขหนึ่งอัฟกานิสถาน
ดำรงตำแหน่ง 29 กันยายน 2014 – 15 สิงหาคม 2021
ประธานาธิบดี: อัชราฟ ฆานี
ก่อนหน้า: ซีนัต การ์ไซ
 
ข้อมูลส่วนบุคคล
เกิด: รูลา เอฟ. ซาอ์ดาฮ์ ค.ศ. 1948 (อายุ 75–76 ปี) ประเทศเลบานอน
เชื้อชาติ: เลบานอน อเมริกัน และอัฟกัน
ศาสนา: มาโรไนต์
คู่สมรส: อัชราฟ ฆานี (ค.ศ. 1975–ปัจจุบัน)
บุตร: มัรยัม ฏอริก
ศิษย์เก่า: สถาบันรัฐศาสตร์ปารีส มหาวิทยาลัยอเมริกัน เบรุต มหาวิทยาลัยโคลัมเบีย

รูลา ซาอ์เด ฆานี (ปาทาน: رولا سعاده غنی; เกิด: ค.ศ. 1948) มีชื่อเดิมว่า รูลา เอฟ. ซาอ์ดาฮ์ (อักษรโรมัน: Rula F. Saadah) หรีอ รูลา ซาอ์เด (อาหรับ: رولا سعاده) หรือชื่ออัฟกันว่า บีบี กูล (Bibi Gul) เป็นสุภาพสตรีหมายเลขหนึ่งของประเทศอัฟกานิสถาน ด้วยเป็นภริยาของอัชราฟ ฆานี ประธานาธิบดี
ในปี ค.ศ. 2015 เธอถูกจัดอันดับเป็นหนึ่งในร้อยของหญิงผู้ทรงอิทธิพลมากที่สุดในโลกโดยนิตยสารไทม์
ประวัติ

รูลาเกิดและเติบโตที่ประเทศเลบานอน ครอบครัวเป็นคริสตชนมาโรไนต์ สำเร็จการศึกษาอนุปริญญาจากสถาบันรัฐศาสตร์ปารีส ประเทศฝรั่งเศส เมื่อปี ค.ศ. 1969 และสำเร็จการศึกษาปริญญาโทรัฐศาสตร์ มหาวิทยาลัยอเมริกัน เบรุต ประเทศเลบานอน เมื่อปี ค.ศ. 1974 ซึ่งที่นั่นเธอได้คบหากับอัชราฟ ฆานี
เธอสมรสกับอัชราฟ ฆานีเมื่อปี 1975 มีบุตร-ธิดาด้วยกันสองคนคือมัรยัมและฏอริก ซึ่งทั้งสองเกิดในสหรัฐอเมริกาและถือสัญชาติอเมริกัน โดยมัรยัมบุตรสาวเป็นศิลปินอยู่บรุกลิน รูลาสำเร็จการศึกษาปริญญาโทด้านสื่อสารมวลชน มหาวิทยาลัยโคลัมเบียเมื่อปี ค.ศ. 1983 ส่วนสามีกลับไปอัฟกานิสถานตั้งแต่ปี ค.ศ. 2003
ปัจจุบันเธอถือสามสัญชาติ คือ เลบานอน อเมริกัน และอัฟกัน
การเลือกตั้งปี 2014

หลังการเข้ารับตำแหน่งประธานาธิบดีของอัชราฟเมื่อปี ค.ศ. 2014 เขาได้กล่าวขอบคุณภริยาของเขาต่อหน้าสาธารณชน ความว่า "ผมอยากจะขอบคุณบีบี กูลคู่ชีวิตของผม ที่คอยสนับสนุนผมและอัฟกานิสถาน" และกล่าวต่อว่า "เธอให้การสนับสนุนสตรีอัฟกานิสถาน และผมหวังใจว่าเธอจะทำเช่นนั้น" ซึ่งกรณีนี้อะลี เอ อุลูมี (Ali A. Olomi) นักประวัติศาสตร์ ว่า น่าจะทำตามแบบอย่างพระราชินีโซรยาที่เคยกระทำมาก่อนหน้านี้ รูลาอาจเป็นผู้เปลี่ยนแปลงสิทธิสตรีอัฟกานิสถานไปในทางที่ดีอย่างแท้จริง
รูลาพร้อมสามีและผู้ช่วยอีกสองคนลี้ภัยไปยังประเทศอุซเบกิสถานเมื่อวันที่ 15 สิงหาคม ค.ศ. 2021 เพียงไม่กี่ชั่วโมงก่อนที่ตอลิบานเข้ายึดกรุงคาบูลและทำเนียบประธานาธิบดี
วาดีอัลฮูดี

วาดีอัลฮูดี (อาหรับ: وادي الهودي เป็นวาดี (หุบเขาหรือพื้นท้องน้ำ) ในทะเลทรายตะวันออกทางตอนใต้ของอียิปต์ บริเวณนี้เป็นที่ตั้งของเหมืองโบราณสำหรับแร่แอเมทิสต์ วาดีอัลฮูดีมีความสำคัญในด้านโบราณคดี เนื่องจากมีจารึกหินและภาพสลักจำนวนมาก โดยส่วนใหญ่มีอายุย้อนไปถึงสมัยราชอาณาจักรกลาง เนื่องจากแร่แอเมทิสต์ได้รับความนิยมเป็นพิเศษในช่วงเวลานั้น วาดีอัลฮูดียาวจรดสุดที่แม่น้ำไนล์ห่างจากเมืองอัสวานไปทางทิศเหนือเพียงไม่กี่กิโลเมตร และพาดไปทางทิศตะวันออกเฉียงใต้ เหมืองแร่แอเมทิสต์โบราณดังกล่าวตั้งอยู่ห่างจากเมืองอัสวานไปทางทิศตะวันออกเฉียงใต้ประมาณ 20 กิโลเมตร
ลัยละตุลมะบีต

ลัยละตุลมะบีต (อาหรับ: لَـیْـلَـة ٱلْـمَـبِـیْـت) เป็นคืนที่นบีมุฮัมมัดเริ่มeการอพยพจากมักกะฮ์ไปยังมะดีนะฮ์ เชื่อว่าคืนนี้อยู่ในวันแรกของเดือนเราะบีอุลเอาวัล เพราะพวกกุเรชตัดสินใจสังหารมุฮัมมัด อะลี อิบน์ อะบูฏอลิบ ได้นอนแทนและให้ท่านศาสดาออกจากมักกะฮ์
กุรอาน

โองการที่ 207 ของซูเราะฮ์อัลบะเกาะเราะฮ์ ได้กล่าวถึงการสละชีวิตของอะลีเพื่อช่วยชีวิตของท่านศาสดาไว้ว่า:
และในหมู่มนุษย์นั้นมีผู้ที่ขายตัวของเขา ทั้งนี้เพื่อแสวงหาความพอพระทัยของอัลลอฮ์และอัลลอฮ์นั้นเป็นผู้ทรงปรานีแก่ปวงบ่าวทั้งหลาย
ดูเพิ่ม

ฮิจเราะห์
ษาอ์

ษาอ์ (อาหรับ: ث)  เป็นอักษร 1 ใน 6 ตัว ของอักษรอาหรับ ที่เพิ่มจากอักษร 22 ตัวของอักษรฟินิเชีย ใช้แทนเสียงไม่ก้อง เกิดจากฟัน และเป็นเสียงในลำคอ (ثَاءْ) (สัทศาสตร์สากล: /θ/) ในคำทับศัพท์จะแทนด้วย ษ
วาลาตา

| วาลาตา อาหรับ: ولاتة |
| --- | --- |
คอมมูน, เมือง
สิ่งปลูกสร้างในวาลาตา
วาลาตา
พิกัด: 17°18′00″N 7°01′30″W﻿ / ﻿17.3°N 7.025°W﻿ / 17.3; -7.025
ประเทศ: มอริเตเนีย
ภาค: Hodh Ech Chargui
ประชากร (2013)
 • ทั้งหมด: 13,086 คน

 แหล่งมรดกโลกโดยยูเนสโก
ชื่อที่ขึ้นทะเบียน: คซูร์โบราณแห่งวาดาเน, ชินเกตตี, ตีชิต และ วาลาตา
ประเภท: วัฒนธรรม
เกณฑ์: iii, iv, v
ขึ้นเมื่อ: 1996 (คณะที่ 20)
เลขอ้างอิง: 750
ภาค: รัฐอาหรับ
 
 
วาลาตา (อาหรับ: ولاتة; Oualata หรือ Walata) หรือ บีรู (Biru ในพงศาวดารศตวรรษที่ 17) เป็นเมืองโอเอซิสขนาดเล็กในมอริเตเนียตะวันออกเฉียงใต้ ในศตวรรษที่ 13-14 เป็นเมืองคาราวานที่สำคัญในฐานะปลายทางของเส้นทางการค้าผ่านทะเลทรายซาฮารา ปัจจุบันได้รับการขึ้นทะเบียนเป็นแหล่งมรดกโลกโดยยูเนสโก
เมืองเก่าวาลาตามีอาณาเขตประมาณ 600  คูณ 300 เมตร และบางส่วนอยู่ในสภาพชำรุดทรุดโทรม สิ่งปลูกสร้างจากหินทรายภายในวาลาตาเคลือบด้วยบังโก และบางส่วนมีลวดลายเรขาคณิต มัสยิดเก่าของวาลาตาปัจจุบันเป็นบริเวณชายของของเมือง แต่ในอดีตน่าจะล้อมรอบด้วยสิ่งปลูกสร้างอื่ยมาก่อน ภายในวาลาตายังเป็นที่ตั้งของพิพิธภัณฑ์ที่จัดแสดงชิ้นงานเขียน ด้วยความสำคัญทางประวัติศาสตร์และสถาปัตยกรรมพื้นถิ่นที่โดดเด่นทำให้วาลาตาได้รับปารขึ้นทะเบียนเป็นแหล่งมรดกโลกโดยยูเนสโกในปี 1996 ร่วมกับวาดาเน, ชินเกตตี และ ตีชิต
รายชื่ออิหม่ามใหญ่อัลอัซฮัร

บทความนี้เกี่ยวกับสำนักงานศาสนา สำหรับสำนักงานวิชาการ ดูที่ รายชื่อประธานมหาวิทยาลัยอัลอัซฮัร
ตำแหน่ง อิหม่ามใหญ่อัลอัซฮัร หรือ ชัยค์ แห่งมัสยิดอัลอัซฮัรมีสมาชิกมาจาก อุละมาอ์ นักวิชาการศาสนา ในประเทศอียิปต์ ตำแหน่งอิหม่ามใหญ่เป็นตำแหน่งที่สำคัญที่สุดในศาสนาอิสลาม และมักถือว่ามีอำนาจสูงสุดในนิติศาสตร์อิสลาม อิหม่ามใหญ่อัลอัซฮัรเป็นตำแหน่งศาสนาที่มีอำนาจสูงสุดในประเทศอียิปต์ ก่อนการก่อตั้งตำแหน่งภายใต้จักรวรรดิออตโตมัน ตำแหน่งนั้นมีชื่อเป็น มุชริฟ จากนั้นจึงเป็น นาศิร ในระหว่าง ค.ศ. 1860 ถึง 1864 มีนักวิชาการหลายคนที่ทำหน้าที่เป็นอิหม่ามใหญ่
อิหม่ามใหญ่บางคนดำรงตำแหน่งหลายสมัย ซึ่งจะใส่ในตารางแยก ปีในอ้างอิงต้นฉบับใช้ปฏิทินอิสลาม ทำให้การแปลงไปเป็นปีกริกอเรียนตามหลักฐานฝั่งตะวันตกอาจไม่ค่อยแม่นยำ
บรรณานุกรม

Dodge, Bayard (1961), Al-Azhar: A Millennium of Muslim learning, Middle East Institute
Beattie, Kirk J. (2000), Egypt during the Sadat years, Palgrave Macmillan, ISBN 978-0-312-23246-7
Bennett, Clinton (2005), Muslims and modernity: an introduction to the issues and debates, Continuum International Publishing Group, ISBN 978-0-8264-5481-2
รัฐอิสลาม
ดูเพิ่ม

ไอซิส-จัง
รามี แมลิก

| รามี แมลิก |
| --- | --- |
แมลิกในปี  2015
เกิด: รามี ซาอิด แมลิก  (1981-05-12) 12 พฤษภาคม ค.ศ. 1981 (43 ปี) ลอสแอนเจลิส รัฐแคลิฟอร์เนีย สหรัฐอเมริกา
สัญชาติ:  สหรัฐ
ศิษย์เก่า: มหาวิทยาลัยอีวานส์วิลส์
อาชีพ: นักแสดง ผู้อำนวยการสร้างภาพยนตร์
ปีปฏิบัติงาน: 2004–ปัจจุบัน
ส่วนสูง: 1.75 m (5 ft 9 in)
รามี ซาอิด แมลิก (อังกฤษ: Rami Said Malek, อาหรับ: رامي سعيد مالك; เกิด 12 พฤษภาคม ค.ศ. 1981) เป็นนักแสดงชาวอเมริกันเชื้อสายอียิปต์ เป็นที่รู้จักจากการรับบทนำจากบท “เอลเลียต อัลเดอร์สัน” ในซีรีส์เรื่อง Mr. Robot (2015–2019) จากการแสดงเรื่องนี้ทำให้เขาได้รับรางวัลไพรม์ไทม์เอมมี สาขานักแสดงนำชายยอดเยี่ยมประเภทซีรีส์ดราม่า และในบท “เฟรดดี เมอร์คูรี” ในภาพยนตร์เรื่องโบฮีเมียนแรปโซดี (2018) ที่ทำให้เขาได้รับรางวัลมากมาย เช่น รางวัลออสการ์ สาขานักแสดงนำชายยอดเยี่ยม, รางวัลลูกโลกทองคำ สาขานักแสดงชายยอดเยี่ยมในภาพยนตร์ดราม่า และรางวัลแบฟตา สาขานักแสดงนำชายยอดเยี่ยม โดยแมลิกเป็นนักแสดงเชื้อสายอียิปต์คนแรกที่ได้รับรางวัลออสการ์ สาขานักแสดงนำชายยอดเยี่ยม โดยนิตยสารไทม์ จัดอันดับให้แมลิกเป็นหนึ่งใน 100 บุคคลที่ทรงอิทธิพลที่สุดในโลกในปี 2019
ชีวิตในวัยเด็ก

แมลิกเกิดเมื่อวันที่ 12 พฤษภาคม ค.ศ. 1981 ในลอสแอนเจลิส รัฐแคลิฟอร์เนีย เป็นลูกชายของผู้อพยพชาวอียิปต์ เนลลี อับเดล และ ซาอิด แมลิก พ่อแม่และพี่สาวของแมลิกย้ายออกจากกรุงไคโรในปี 1978
แมลิกได้รับการเลี้ยงดูด้วยคอปติกออร์ทอดอกซ์จากครอบครัวของเขา โดยเขาพูดภาษาอาหรับอียิปต์ที่บ้านจนกระทั่งอายุ 4 ขวบ
อาชีพ

เริ่มแรกเขามีผลงานในบทสมทบทั้งในภาพยนตร์และโทรทัศน์ เช่น ซิตคอมทางช่องฟอกซ์เรื่อง  The War at Home (2005–2007) ซีรีส์สั้นทางช่องเอชบีโอเรื่อง The Pacific (2010) และได้รับบท “ฟาโรห์” ในภาพยนตร์ชุดเรื่อง Night at the Museum (2006–2014) ในปี ค.ศ. 2018 แมลิกรับบทเป็นนักดนตรีวงควีน “เฟรดดี เมอร์คิวรี” ในภาพยนตร์ชีวประวัติเรื่อง Bohemian Rhapsody จากการแสดงเรื่องนี้ทำให้เขาได้รับรางวัลออสการ์ สาขานักแสดงนำชายยอดเยี่ยม,  รางวัลลูกโลกทองคำ สาขา นักแสดงชายยอดเยี่ยมในภาพยนตร์ดราม่า, รางวัลแบฟตา สาขา นักแสดงนำชายยอดเยี่ยม และรางวัลสมาคมนักแสดงภาพยนตร์และโทรทัศน์ และล่าสุดรับบทเป็นซาฟิน ตัวร้ายใน No Time to Die ภาพยนตร์เจมส์ บอนด์ลำดับที่ 25
แหล่งข้อมูลอื่น

รามี แมลิก ที่อินเทอร์เน็ตมูวีเดตาเบส
รามี แมลิก ที่เอกซ์ (ทวิตเตอร์)
| ด ค กรางวัลออสการ์ สาขานักแสดงนำชายยอดเยี่ยม |
| --- | --- |
1928–1940:  เอมีล ยันนิงส์ (1928)  วอร์เนอร์ แบ็กซ์เตอร์ (1929)  จอร์จ อาร์ลิสส์ (1930)  ลิโอเนล แบร์รีมัวร์ (1931)  เฟรดริก มาร์ช/วอลเลซ บีรี (1932)  ชาลส์ ลาฟตัน (1933)  คลาร์ก เกเบิล (1934)  วิกเตอร์ แม็กลาเกล็น (1935)  พอล มุนี (1936)  สเปนเซอร์ เทรซี (1937)  สเปนเซอร์ เทรซี (1938)  รอเบิร์ต ดอแนต (1939)  เจมส์ สจวร์ต (1940) 
1941–1960:  แกรี คูเปอร์ (1941)  เจมส์ แคกนีย์ (1942)  พอล ลูคัส (1943)  บิง ครอสบี (1944)  เรย์ มิลแลนด์ (1945)  เฟรดริก มาร์ช (1946)  โรนัลด์ คอลแมน (1947)  ลอเรนซ์ โอลิวีเอร์ (1948)  บรอเดริก ครอว์ฟอร์ด (1949)  โฮเซ เฟร์เรร์ (1950)  ฮัมฟรีย์ โบการ์ต (1951)  แกรี คูเปอร์ (1952)  วิลเลียม โฮลเดน (1953)  มาร์ลอน แบรนโด (1954)  เออร์เนสต์ บอร์กไนน์ (1955)  ยูล บรีนเนอร์ (1956)  อเล็ก กินเนสส์ (1957)  เดวิด นิเวน (1958)  ชาร์ลตัน เฮสตัน (1959)  เบิร์ต แลนแคสเตอร์ (1960) 
1961–1980:  มักซีมีเลียน เชลล์ (1961)  เกรกอรี เพก (1962)  ซิดนีย์ พอยเทียร์ (1963)  เรกซ์ แฮร์ริสัน (1964)  ลี มาร์วิน (1965)  พอล สโกฟีลด์ (1966)  ร็อด ชไตเกอร์ (1967)  คลิฟฟ์ รอเบิร์ตสัน (1968)  จอห์น เวย์น (1969)  จอร์จ ซี. สกอตต์ (1970)  จีน แฮกแมน (1971)  มาร์ลอน แบรนโด (1972)  แจ็ก เลมมอน (1973)  อาร์ต คาร์นีย์ (1974)  แจ็ก นิโคลสัน (1975)  ปีเตอร์ ฟินช์ (1976)  ริชาร์ด เดรย์ฟัส (1977)  จอน วอยต์ (1978)  ดัสติน ฮอฟแมน (1979)  โรเบิร์ต เดอ นิโร (1980) 
1981–2000:  เฮนรี ฟอนดา (1981)  เบน คิงสลีย์ (1982)  โรเบิร์ต ดูวัล (1983)  เอฟ. เมอร์รีย์ เอบราฮัม (1984)  วิลเลียม เฮิร์ต (1985)  พอล นิวแมน (1986)  ไมเคิล ดักลาส (1987)  ดัสติน ฮอฟแมน (1988)  แดเนียล เดย์-ลูวิส (1989)  เจเรมี ไอเอินส์ (1990)  แอนโทนี ฮ็อปกินส์ (1991)  อัล ปาชิโน (1992)  ทอม แฮงส์ (1993)  ทอม แฮงส์ (1994)  นิโคลัส เคจ (1995)  เจฟฟรีย์ รัช (1996)  แจ็ก นิโคลสัน (1997)  โรแบร์โต เบนิญญี (1998)  เควิน สเปซีย์ (1999)  รัสเซล โครว์ (2000) 
2001–ปัจจุบัน:  เดนเซล วอชิงตัน (2001)  เอเดรียน โบรดี (2002)  ฌอน เพนน์ (2003)  เจมี ฟ็อกซ์ (2004)  ฟิลิป ซีมัวร์ ฮอฟฟ์แมน (2005)  ฟอเรสต์ วิตเทกเกอร์ (2006)  แดเนียล เดย์-ลูวิส (2007)  ฌอน เพนน์ (2008)  เจฟฟ์ บริดเจส (2009)  โคลิน เฟิร์ธ (2010)  ฌ็อง ดูว์ฌาร์แด็ง (2011)  แดเนียล เดย์-ลูวิส (2012)  แมทธิว แม็คคอนาเฮย์ (2013)  เอดดี เรดเมน (2014)  ลีโอนาร์โด ดิแคพรีโอ (2015)  เคซีย์ แอฟเฟล็ก (2016)  แกรี โอลด์แมน (2017)  รามี แมลิก (2018)  วาคีน ฟีนิกซ์ (2019)  แอนโทนี ฮ็อปกินส์ (2020)  วิลล์ สมิธ (2021)  เบรนแดน เฟรเซอร์ (2022)  คิลเลียน เมอร์ฟี (2023)
ราบัต

| ราบัต الرباط  (อาหรับ)  ⴻⵔⵔⴱⴰⵟ (เบอร์เบอร์) |
| --- | --- |
นคร

ราบัตที่ตั้งในประเทศโมร็อกโกและทวีปแอฟริกาแสดงแผนที่โมร็อกโกราบัตราบัต (แอฟริกา)แสดงแผนที่แอฟริกา
พิกัด: 34°02′N 6°50′W﻿ / ﻿34.033°N 6.833°W﻿ / 34.033; -6.833
ประเทศ:  โมร็อกโก
ภูมิภาค: Rabat-Salé-Kénitra
ก่อตั้ง: ค.ศ. 1146
การปกครอง
 • นายกเทศมนตรี: Mohamed Sadiki
พื้นที่
 • นคร: 117 ตร.กม. (45.17 ตร.ไมล์)
ความสูงจุดสูงสุด: 160 เมตร (520 ฟุต)
ความสูงจุดต่ำสุด: 0 เมตร (0 ฟุต)
ประชากร (2014)
 • นคร: 577,827 คน
 • อันดับ: ที่ 7 ของประเทศ
 • ความหนาแน่น: 4,900 คน/ตร.กม. (13,000 คน/ตร.ไมล์)
 • รวมปริมณฑล: 2,120,192 คน
เขตเวลา: UTC+1 (CET)
เว็บไซต์: www.rabat.ma
| ราบัต เมืองหลวงสมัยใหม่และเมืองประวัติศาสตร์ : มรดกร่วมกัน * |
| --- | --- |
  แหล่งมรดกโลกโดยยูเนสโก

ประเทศ: โมร็อกโก
ภูมิภาค **: รัฐอาหรับ
ประเภท: วัฒนธรรม
เกณฑ์พิจารณา: (ii) (iv)
อ้างอิง: 1401
ประวัติการขึ้นทะเบียน
ขึ้นทะเบียน: พ.ศ. 2555 (ค.ศ. 2012) (คณะกรรมการสมัยที่ 36)
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
ราบัต (อังกฤษ: Rabat), อัรเราะบาฏ (อาหรับ: الرباط) หรือ เอร์บัต (เบอร์เบอร์: ⴻⵔⵔⴱⴰⵟ) เป็นเมืองหลวงและเมืองที่ใหญ่เป็นอันดับ 2 ของประเทศโมร็อกโก มีประชากรประมาณ 650,000 คน ตั้งอยู่ติดมหาสมุทรแอตแลนติก เป็นแหล่งอุตสาหกรรมอาหาร อุตสาหกรรมก่อสร้าง และอุตสาหกรรมผ้า
ระเบียงภาพ

พระราชวังหลวง
ท่าเรือ Salé
Kasbah of the Udayas
ภาพถ่ายจากดาวเทียมสปอต
รถไฟโมร็อกโกที่สถานีราบัต
ย่านกลางเมือง
รถไฟโมร็อกโกที่สถานีราบัต
เมืองพี่น้อง

เบทเลเฮม, รัฐปาเลสไตน์
ตูนิส, ตูนิเซีย, ตั้งแต่ ค.ศ. 1987
โฮโนลูลู, สหรัฐอเมริกา
สต็อกโฮล์ม, สวีเดน
เอเธนส์, กรีซ
อิสตันบูล, ตุรกี
มาดริด, สเปน
เซบิยา, สเปน
แหล่งข้อมูลอื่น

Places in Rabat เก็บถาวร 2008-01-10 ที่ เวย์แบ็กแมชชีน
Rabat: History เก็บถาวร 2005-11-10 ที่ เวย์แบ็กแมชชีน
Rabat Touristic Portal
Rabat Portal เก็บถาวร 2005-06-05 ที่ เวย์แบ็กแมชชีน
Entry in Lexicorient เก็บถาวร 2005-02-06 ที่ เวย์แบ็กแมชชีน
Rabat photo gallery
Rabat Post เก็บถาวร 2008-08-20 ที่ เวย์แบ็กแมชชีน
Rabat info and maps เก็บถาวร 2010-10-24 ที่ เวย์แบ็กแมชชีน Information about Rabat with interactive maps
เก็บถาวร 2011-07-22 ที่ เวย์แบ็กแมชชีน
| ด ค กเมืองหลวงทางวัฒนธรรมของอาหรับ |
| --- | --- |
1996 ไคโร • 1997 ตูนิส • 1998 ชาร์จาห์ • 1999 เบรุต • 2000 ริยาด • 2001 คูเวตซิตี • 2002 อัมมาน • 2003 ราบัต • 2004 ซานา • 2005 คาร์ทูม •  2006 มัสกัต • 2007 แอลเจียร์ • 2008 ดามัสกัส • 2009 เยรูซาเลม • 2010 โดฮา • 2011 เซิร์ต • 2012 มานามา • 2013 แบกแดด • 2014 ตริโปลี • 2015 กงส์ต็องตีน  • 2016 สฟักซ์ • 2017 ลักซอร์ • 2018 อุจดา • 2019 พอร์ตซูดาน • 2020 เบธเลเฮม • 2021 อิรบิด • 2022 คูเวตซิตี • 2023 ตรีโปลี
34°02′N 6°50′W﻿ / ﻿34.033°N 6.833°W﻿ / 34.033; -6.833
ลุกมาน

| ลุกมาน อัลหะกีม لقمان الحكيم‎ |
| --- | --- |
ชื่อ ลุกมาน อัลหะกีม ในการประดิษฐ์ตัวอักษรอิสลาม
เกิด: นิวเบีย(โต้แย้ง) อียิปต์(โต้แย้ง)
ผู้ดำรงตำแหน่งก่อน: อัลคิฎิร
ผู้สืบตำแหน่ง: ชัมวีล
ลุกมาน (อาหรับ: لقمان, อักษรโรมัน: Luqmān; ยังเป็นที่รู้จักกันในนาม ลุกมาน ผู้ปราดเปรื่อง หรือ ลุกมาน อัลหะกีม) เป็นนักปราชญ์ซึ่งถูกตั้งชื่อ ซูเราะฮ์ ลุกมาน ซึ่งเป็นซูเระาฮ์ที่ 31 ของอัลกุรอาน ลุกมาน (ป. 1100 ก่อนคริสต์ศตวรรษ) เชื่อว่าท่านมาจากนูเบีย หรือจากอียิปต์   มีเรื่องราวมากมายเกี่ยวกับลุกมานในวรรณกรรม เปอร์เซีย อาหรับ และตุรกี โดยแหล่งประวัติศาสตร์หลักสำหรับชีวิตของท่านคือ ตัฟซีร อิบน์ กะษีร์ และเรื่องราวของอัลกุรอานโดย อิบน์ กะษีร ในขณะที่คัมภีร์อัลกุรอานไม่ได้ระบุว่าลุกมานเป็นนบีหรือไม่ แต่บางคนเชื่อว่าท่านเป็นนบี ดังนั้นจึงเพิ่มอะลัยฮิสสะลาม เพื่อให้เกียรติตามหลังชื่อของเขา
แหล่งที่มาของภูมิปัญญาของลุกมาน

ตามอายะฮ์ที่ 12 ของซูเราะฮ์ ลุกมานในอัลกุรอาน ลุกมานได้รับการประทานสติปัญญาจากอัลลอฮ์, อัลหะกีม (ผู้ทรงปรีชาญาณ)
และโดยแน่นอน เราได้ให้ฮิกมะฮฺ แก่ลุกมานว่า “จงขอบพระคุณต่ออัลลอฮฺ” และผู้ใดขอบคุณ แท้จริงเขาก็ขอบคุณตัวของเขาเอง และผู้ใดปฏิเสธ แท้จริงอัลลอฮฺนั้นทรงพอเพียงและทรงได้รับการสรรเสริญ
ตามหะดีษในมุวัฏเฏาะฮ์ ของอิมามมาลิก ท่านลุกมานถูกถาม "อะไรนำท่านไปสู่สิ่งที่เราเห็น" ซึ่งหมายถึงตำแหน่งสูงของท่าน ลุกมานกล่าวว่า “จงพูดสัตย์ ปฏิบัติตามความไว้เนื้อเชื่อใจ และละทิ้งสิ่งที่ไม่เกี่ยวข้องกับข้า”  รายงานนี้ยังถูกกล่าวถึงด้วยถ้อยคำที่แตกต่างกันในแหล่งอื่นจากอิบน์ ญะรีร ซึ่งได้รายงานจากอิบน์ ฮะมีด ซึ่งได้รายงานจากอัลหะกาม ซึ่งได้รายงานจากอุมัร อิบน์ ก็อยส์
ในหะดีษ อีกบทหนึ่ง มีการกล่าวถึงว่าสำหรับบางคน ตำแหน่งสูงในญันนะฮ์ (สวรรค์) นั้นถูกกำหนดไว้แล้ว อย่างไรก็ตาม เมื่อบุคคลนั้นไม่ได้รับการทำความดีเพื่อไปสู่ตำแหน่งที่สูงนั้น อัลลอฮ์จะทรงให้เขาได้รับการทดลองหรือทดสอบบางอย่าง ซึ่งถ้ายอมรับและแบกรับอย่างอดทน ก็จะทำให้เขามีสถานะที่สูงส่ง
การเป็นทาส

ลุกมานถูกจับให้เป็นทาสและขายเป็นทาส ท่านถูกลิดรอนอิสรภาพและไม่สามารถเคลื่อนไหวหรือพูดได้อย่างอิสระ อย่างไรก็ตาม ท่านทนทุกข์ทรมานกับพันธนาการของท่านอย่างอดทน ซื่อสัตย์ และมีความหวัง เฝ้ารอการกระทำของพระองค์อัลลอฮ์ นี่เป็นครั้งแรกของการทดลองที่ท่านต้องแบกรับ
คนที่ซื้อลุกมานเป็นคนจิตใจดีและเฉลียวฉลาด ปฏิบัติต่อลุกมานด้วยความเมตตา เขาสามารถตรวจพบได้ว่าลุกมานนั้นไม่ธรรมดา เขาจึงพยายามทดสอบสติปัญญาของเขาและค้นพบความจริงของมัน
วันหนึ่ง ชายผู้นั้นสั่งให้ลุกมานฆ่าแกะตัวหนึ่ง และลุกมานก็ฆ่าแกะตัวนั้น จากนั้น เขาสั่งให้ลุกมานนำส่วนที่ดีที่สุดของมันมาให้เขา และลุกมานก็นำหัวใจและลิ้นของมันไปให้เจ้านายของท่าน   เมื่อได้รับมันมา เจ้านายของเขายิ้ม เขารู้สึกทึ่งกับการเลือกส่วนที่ 'ดีที่สุด' ของแกะของลุกมาน เขาเข้าใจว่าลุกมานกำลังพยายามสื่อความหมายที่ลึกซึ้งบางอย่าง แม้ว่าเขาจะไม่สามารถระบุได้แน่ชัดว่าคืออะไร ตั้งแต่นั้นเป็นต้นมา นายของของท่านก็เริ่มสนใจ ในตัวลุกมาน มากขึ้นและใจดีกับท่านมากขึ้นกว่าเดิม
ไม่กี่วันต่อมา ลุกมานได้รับคำสั่งให้เชือดแกะอีกครั้ง ซึ่งเขาทำเช่นนั้น แต่คราวนี้ท่านถูกขอให้นำส่วนที่แย่ที่สุดของแกะไปให้เจ้านายของท่าน เป็นอีกครั้งที่ลุกมานนำหัวใจและลิ้นมาให้เจ้านายของท่านประหลาดใจ เมื่อเจ้านายพูดถึงเรื่องนี้กับลุกมาน ลุกมาน ผู้ปราดเปรื่องตอบว่า "ลิ้นและหัวใจเป็นส่วนที่หอมหวานที่สุดหากพวกมันดี และไม่มีอะไรจะเลวร้ายไปกว่านี้แล้วหากพวกมันชั่วร้าย!"   หลังจากนั้นเจ้านายของลุกมานก็ให้เกียรติท่านอย่างมาก ลุกมานได้รับการปรึกษาจากผู้คนมากมายเพื่อขอคำแนะนำ และกิตติศัพท์แห่งปัญญาของเขาก็เลื่องลือไปทั่วแผ่นดิน
รายชื่อนายกรัฐมนตรีโซมาเลีย

| นายกรัฐมนตรีโซมาเลีย |
| --- | --- |
ตราแผ่นดิน
ธงชาติโซมาเลีย
ผู้ดำรงตำแหน่งคนปัจจุบัน Hamza Abdi Barre ตั้งแต่ 26 มิถุนายน พ.ศ. 2565
การเรียกขาน: ฯพณฯ
ผู้แต่งตั้ง: ฮัสซัน ชีค โมฮามุด, ประธานาธิบดีโซมาเลีย
ผู้ประเดิมตำแหน่ง: อับดุลลาฮี อิสซา โมฮามุด
สถาปนา: 29 กุมภาพันธ์ พ.ศ. 2499
รอง: รองนายกรัฐมนตรีโซมาเลีย
นายกรัฐมนตรีโซมาเลีย (โซมาลี: Ra'iisul wasaare, อาหรับ: رئيس وزراء الصومال) เป็นตำแหน่งหัวหน้ารัฐบาลในประเทศโซมาเลีย มีนายกรัฐมนตรีอย่างเป็นทางการ 20 คนตั้งแต่มีการสถาปนาตำแหน่งในปี พ.ศ. 2499 ผู้ที่ดำรงตำแหน่งนายกรัฐมนตรีคนแรกคืออับดุลลาฮี อิสซา โมฮามุด ซึ่งดำรงตำแหน่งก่อนที่ดินแดนในภาวะทรัสตีโซมาเลียจะเป็นเอกราช นายกรัฐมนตรีคนปัจจุบันของรัฐบาลกลางโซมาเลียคือHamza Abdi Barre
ดูเพิ่ม

ประธานาธิบดีโซมาเลีย
รายชื่อประธานาธิบดีโซมาเลีย
ยะอ์กูบ

| นบี ยะอ์กูบ يَعْقُوب ยาโคบ |
| --- | --- |
ชื่อของยะอ์กูบในการประดิษฐ์ตัวอักษรอิสลาม
สุสาน: มัสยิดอิบรอฮีม, เฮโบรน (อัลเคาะลีล)
ชื่ออื่น: ภาษาอาหรับคลาสสิก: إِسْرَآءِيل ภาษาอาหรับมาตรฐานสมัยใหม่: إِسْرَآئِيل ภาษาฮีบรู: יַעֲקֹב , יִשְׂרָאֵל
ผู้ดำรงตำแหน่งก่อน: อิสฮาก
ผู้สืบตำแหน่ง: ยูซุฟ
คู่สมรส: รอฮีล, ลีอะห์
บุตร: ยูซุฟ, บินยามีน และอีก 10 คน
บิดามารดา: อิสฮาก, เราะฟิเกาะห์
ยะอ์กูบ บิน อิสฮาก บิน อิบรอฮีม (อาหรับ: يَعْقُوب อาหรับ يَعْقُوْبِ بْنُ إِسْحَاقَ بْنُ إِبْرَاهِيم แปลตามตัวอักษร: " ยาโคบ บุตรของอิสอัค บุตรของอับราฮัม ; ต่อมาเปลี่ยนเป็นอิสรออีล, อาหรับ: إِسْرَآئِیل [israaeel] ; ภาษาอาหรับคลาสสิก/กุรอาน : إِسْرَآءِیْل [ israaeel ]) หรือที่รู้จักในชื่อยาโคบเป็นนบีในศาสนาอิสลาม เขาได้รับการยอมรับว่าเป็นนบีของศาสนาอิสลาม ชาวมุสลิมเชื่อว่าท่านประกาศความเชื่อในพระเจ้าองค์เดียวเช่นเดียวกับบรรพบุรุษของท่าน: อับราฮัม (อิบรอฮีม) อิชมาเอล (อิสมาอีล) และอิสอัค (อิสฮาก)
นบียะอ์กูบถูกกล่าวชื่อถึง 16 ครั้งในอัลกุรอาน  การอ้างอิงถึง อิสรออีล อีกสองครั้งเชื่อว่าเป็นการกล่าวถึงนบียะอ์กูบ  ในการอ้างอิงเหล่านี้ส่วนใหญ่ นบียะอ์กูบถูกกล่าวถึงควบคู่ไปกับเพื่อนนบีชาวฮีบรู ในฐานะนบีที่เก่าแก่และเคร่งศาสนาซึ่งอยู่ใน "กลุ่มของผู้ที่ได้รับเลือก"   ชาวมุสลิมถือว่านบียะอ์กูบเป็นบุตรของนบีอิสฮาก และเขาเทศนาเอกภาพของอัลลอฮ์ ตลอดชีวิตของเขา เช่นเดียวกับใน ศาสนาคริสต์ และ ศาสนายูดาย ศาสนาอิสลามถือได้ว่านบียะอ์กูบมีบุตรชายสิบสองคน ซึ่งจะสืบเชื้อสายมาจากชนชาติอิสราเอลทั้งสิบสองเผ่า  คัมภีร์กุรอานยังระบุชัดเจนว่า อัลลอฮ์ได้ทำพันธสัญญากับนบียะอ์กูบ  และนบียะอ์กูบก็ได้รับเลือกให้เป็นผู้นำที่ซื่อสัตย์โดยคำสั่งของอัลลอฮ์ ปู่ของท่าน (อิบรอฮีม) บิดาของท่าน (อิสฮาก) ลุง (อิสมาอีล) บุตรชาย (ยูซุฟ) และตัวท่านเองต่างก็เป็นนบีของอิสลาม
ในอัลกุรอาน

ชื่อของนบียะอ์กูบถูกกล่าวถึงในอัลกุรอาน 16 ครั้ง  แม้ว่าโองการเหล่านี้หลายโองการจะยกย่องท่านมากกว่าที่จะเล่าถึงตัวอย่างจากเรื่องเล่าของท่าน แต่อัลกุรอานได้บันทึกเหตุการณ์สำคัญหลายอย่างจากชีวิตของท่าน ความเชื่อของชาวมุสลิม  เหตุการณ์แรกสุดที่เกี่ยวข้องกับนบียะอ์กูบในคัมภีร์กุรอานคือเหตุการณ์ที่ทูตสวรรค์ (มะลาอิกะฮ์) แจ้ง "ข่าวดี" แก่นบีอิบรอฮีม และ ซาเราะห์ เกี่ยวกับการเกิดในอนาคตของบุตรชายที่จะเป็นนบีในนามของอิสฮากเช่นเดียวกับนบีที่เป็นหลานชื่อยะอ์กูบ  อัลกุรอานกล่าวว่า:
ครั้นเมื่อเขาปลีกตัวออกไปจากพวกเขาและสิ่งที่พวกเขาเคารพบูชาอื่นจากอัลลอฮ์แล้ว เราได้ให้แก่เขา อิสฮาก และยะอ์กูบ และแต่ละคนเราได้แต่งตั้งให้เป็นนบี
คัมภีร์กุรอานยังกล่าวด้วยว่า นบีอิบรอฮีมสอนความเชื่อเรื่องพระเจ้าองค์เดียวที่บริสุทธิ์แก่บุตรของท่าน นบีอิสมาอีลและนบีอิสฮาก รวมทั้งนบียะอ์กูบ คัมภีร์กุรอานบันทึกว่า นบีอิบรอฮีมบอกนบีอิสมาอีล นบีอิสฮาก และนบียะอ์กูบว่า "โอ้บุตรเอ๋ย! แท้จริงอัลลอฮ์ได้ทรงเลือกศาสนาให้แก่พวกเจ้าแล้ว ดังนั้น พวกเจ้าจงอย่ายอมตายเป็นอันขาด นอกจากในขณะที่พวกเจ้าเป็นผู้สวามิภักดิ์ (ต่ออัลลฮ์) เท่านั้น"  คัมภีร์อัลกุรอานยังกล่าวถึงของขวัญที่มอบให้กับนบียะอ์กูบ เช่นเดียวกับความแข็งแกร่งของศรัทธาของท่าน ซึ่งแข็งแกร่งขึ้นเมื่อท่านอายุมากขึ้น อัลกุรอานกล่าวว่านบียะอ์กูบเป็น "ทางนำ";  ให้ "ความรู้";  "แรงบันดาลใจ";  และได้รับ "ลิ้นแห่งความจริงที่จะได้ยิน"  อัลกุรอานกล่าวในภายหลังเกี่ยวกับนบียะอ์กูบ:
และเราได้ให้บุตรชื่ออิสฮากแก่เขา และยะอ์กูบ (หลาน) เป็นการเพิ่มพูน และทั้งหมดนั้นเราได้ให้เป็นคนดีมีคุณธรรม และเราได้แต่งตั้งพวกเขาให้เป็นผู้นำเพื่อชี้แนะแนวทางที่ถูกต้องโดยคำสั่งของเรา และเราได้วะฮีแก่พวกเขาให้ปฏิบัติความดี และธำรงการละหมาด แล้วบริจาคทานซะกาต และพวกเขาก็เป็นผู้เคารพภักดีต่อเราเท่านั้น
และจงรำลึกถึงปวงบ่าวของเรา อิบรอฮีม อิสฮาก และยะอ์กูบ ผู้ที่เข้มแข็งและสายตาไกล (ในเรื่องศาสนา เราได้เลือกพวกเขาโดยเฉพาะเพื่อเตือนให้รำลึกถึงปรโลก และแท้จริงพวกเขานั้น ในทัศนะของเรา แน่นอนอยู่ในหมู่ผู้ได้รับเลือกเพราะพวกเขาเป็นคนดี